open-index/open-wikipedia-markdown huggingface dataset:
Кама вавидзан

**Кама вавидзан** (рочӧнжык **Камскӧй водохранилищё**) — Кама ГЭС лӧсьӧтӧм бӧрын аркмӧм вавидзан Кама ю вылын. Лоӧм этія вавидзаныс 1954 годӧ, кӧр Камасӧ ГЭС дынас поромитісӧ да керисӧ сэтчӧ помӧт (плотина). 

Вавидзаныслӧн ӧтласа ыждаыс — 1 910 км², тӧрасыс (объёмыс) — 12,2 км³. Медыджыт паськыта — 14 км, но сэтӧн, кытӧн Камакӧт ӧтлаасьӧны Обва да Косьва вадӧррез коласын овлӧ и 27 км. Кузяыс ойвывсянь лунвылӧ – 250 км кыным. Медыджыт пыдына – 30 м. 

## Куйланін
Кама вавидзаныс куйлӧ Европалӧн асыввыв дорын, Урал одзись мыса-мылькья отын, Кама ю бассейнын.

Помӧтыс керӧм Чусва уссёсянь невна улӧжык, Перем кар ойвыв дорланяс.

Кама бассейнлӧн катыт да шӧрӧт торас вавидзаныс куйлӧ самӧй шӧрас. Веськыт ладорас ваӧктаныс мунӧ Роч волькытін вылісь, шульга ладорас – Урал керӧссэз одзись да ны рытвыв покаттэзсис. Медвылыніннэз, кытісь ӧктіссьӧ ваыс – керӧса ладорын лоӧны 1000-1500 метраӧн, волькытінын – 400 метраӧн, медлажмытіннэс – 100 м вылына. Урал одзись мыссэза волькытін лоӧ шӧркодяс 200-250 м вылына. Сійӧ пыдына (100-150 метраӧдз) кырӧтӧны Вишора, Яйва, Косьва, Усьва да Чусва юэзлӧн оллез. Ю колассэзын некрут веретяэз. Бура учӧтжыкӧсь ыжда да тӧдчанныс (значеннёныс) сьӧрті Камайыв вылынін, Ойвыв мыссэз, Кондӧс мыссэз, Сылва кряж, Тулва вылынін, кӧдналӧн межвылын чуттэз лоӧны 300 м кыным.

## Вожжез
Медыджыт вожжес, кӧдна усьӧны Кама вавидзанӧ: веськыт ладорсянь – Яйва, Косьва, Усьва да Чусва, шульга ладорсянь – Кондӧс, Иньва, Обва. 

Шульга да веськыт вожжес ӧддьӧн неӧткодьӧсь. Кама вавидзанӧ веськыт ладорсянь усьӧны волькытін понда лӧсялан юэз: оллезныс бура тӧдчӧны, визылыс – жаг. Веськыт ладорсянь усян юэс катыттэзын керӧс понда лӧсяланаӧсь. Пондӧтчӧны нія унажыксӧ Урал вылын, перво котӧртӧны медшӧрӧт мусюрыс (хребетыс) пӧлӧн, а сэсся кежӧны рытвылӧ да татісь мусюрресӧ пырӧтӧм бӧрын петӧны Кама дынӧ. Шульга вожжезас унажык ваыс, стокыс ыджытжык. 

Кама ГЭС лӧсьӧтӧм бӧрын ваыс Камаас польдӧма да сы вожжес уссёын артмӧмась курьяэз да дорӧттяныс вомыннэз (плёссэз). 

## Кӧзяйство
Вавидзан аркмӧм бӧрын Кама кузя уйӧтӧмыс да кылӧтӧмыс энія местаэзын ӧддьӧн бурмис: ӧшисӧ коссез, веськытжык лоис уйӧтан туй. Лоисӧ сибыттэзӧн судноэз понда Камалӧн вожжес: Чусва Сылвакӧт, Обва, Косьва, Иньва. 

Вавидзан вылӧт ветлӧны тывывся судноэз, нія озӧ полӧ вылын да крут гыэзісь (ваввезісь), кӧдна аркмӧны татӧн шторм коста.
 
Вавидзан дорын Кама ГЭС-ысся сулалӧ сідзжӧ Перем ГРЭС.

Ӧзыннэз: Добрянка, Чормӧc, Майкар, Пожва, Орёл, Совдор, Кыдззакар, Совкар.
Камайыв вылынін

**Камайыв вылынін** (рочӧнжык: **Верхнекамскӧй возвышеннось**) — Кама ю йыввезын сулалан вылынін. Сійӧ ас коласаныс торйӧтӧмась Коми кытш, Удмурт республика да Киров лапӧв.

Камайыв вылынінас асыввыв покатсяняс пондӧтчӧны Камалӧн медыджыт веськыт вожжес – Кӧсва, Иньва да Обва, а рытвыв покатсяняс босьтӧ пондӧтчансӧ и ачыс Кама юыс. 

Камайыв вылынін лэбӧ мувевдӧрнас 300–етраӧдз. Медвылын чутыс – Краснояр керӧс (), куйлӧ Киров лапӧлісь Зюзьдін районын. Шӧрӧт лыдпассэз, бӧра, дзир 240– мымда. 

Камайыв вылынін тэчӧма сёйезісь, мергеллезісь да лыаись. Вевттьӧм сія унажыксӧ лысъя вӧрӧн.

Камайыв вылынін – коми отирлӧн зюздін увтырыслӧ важся горт.
Каменка (Кӧсваӧ усян ю)

**Каменка** — неыджыт ю Перем ладорись Коми кытшын. Кӧсва юлӧн шульга вож, Кӧсва кытытын.

Каменкалӧн кузяыс – 86 км. Бассейныс – 125 км² ыжда. 

Ваыс кынмӧ октяб помын, а оссьӧ – апрель помын. 

Ю уссёын сулалӧ Вылісь Кӧсва посёлок.

## Ӧшмӧссэз
* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий национальный округ. Москва-Ленинград, 1948.
Канкар

**Канкар** — тайӧ ыджыд кар, кӧда лоӧ веськӧтлан шӧрин канмулӧн нето регионлӧн.
Карасовчи (Юсьва район)

**Карасовчм** (рочӧнжык **Карасова**) — Перем ладорись Коми кытшын, Юсьва районас кӧркӧся грезд (деревня). Грездыс сулалӧ Велва ю дорын.

Карасовчыс пырӧма Карпов посадмуӧ.
Карел кыв

**Карел кыв** (карел: *karjalan kieli*) — этӧ урал вужись чудь-йӧгра группаись кыв.

## Карел анбур
Карпов посадму

**Карпов посадму** (рочӧнжык: **Архангельскӧй сельскӧй поселеннё**) — веськӧтлан юкӧт Перем ладорись Коми кытшын, Юсьва районас. Аркмис кӧркӧся Дӧйӧговскöй, Архангельскöй да Антипинскöй сельсоветтэзісь муэзнысӧ ӧтлаӧтӧмӧн.

2009 во кежӧ татӧн вӧлісö куим посад да 38 грезд (деревня). Оліссез – 3231 морт, гортвидзаннэз 1070-а.

Посадмуись шӧрин - Карпов посадын. Веськӧтланлӧн адресыс – 619173, Карпов посад, Медшӧрӧт туй, 43. Тел. (834246) 2–26–32.

Юралісьыс – Селина Вера Дмитриевна

Карпов посадмуись олан иннэз:

## Ӧшмӧссэз
* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий автономный округ на рубеже веков. Кудымкар, 2000. ISBN 5-87901-051-1
Кекур (Овичӧ усян ю)

**Кекур** () — неыджыт юок Перем ладорись Коми кытшын, Иньваӧ усян Овичлӧн шульга вож.

Юыслӧн кузяыс – ? км. Бассейныс – ? км² ыжда. 

Ваыс йысялӧ октяб помын, а оссьӧ – апрель помын. 

Ю дорын сулалӧ Кекур грезд.

## Ӧшмӧссэз
* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий национальный округ. Москва-Ленинград, 1948. 
* Кривощекова-Гантман, А. С. Собрание сочинений в 2 томах. Т. 2. Ономастика. Пермь, 2006. ISBN 5-85218-288-5
Кельмаков Валей Кельмакович

**Кельмаков Валей Кельмакович** — паськыта тӧдса удмурт кывтуялісь. Чужис 1942 январ 14 лунӧ Татарстанын, Кукмор районісь Тыло посадын. Филология сьӧрті доктор (1993), профессор (1996). Канлӧн Удмурт университетын ӧтласа да чудь-йӧгра кывтӧдӧм сьӧрті кафедраӧн веськӧтлісь. 

1991 годӧ сылӧ сетісӧ «УАССР-ись наукаын тыдалана уджалісь» ним, а 1993 годӧ – «Роч Федерацияись наукаын тыдалана уджалісь» ним. 

1990 восянь Валей Кельмакович уджалӧ Чудь-йӧгра туяліссезлӧн йӧзколасісь ӧтувтчӧмын, а 1994 восянь лоӧ Финмуись чудь-йӧгра йӧзколасся котырӧ пырисьӧн.

## Карьера
1964 годӧ Кельмаков Валей помаліс Удмурт пединститутлісь (УГПИ) филология сьӧрті факультет. Сыбӧрын пондіс уджавны УдНИИ ын. 1971 воын бертіс УГПИ-ӧ (ӧні УдГУ), кытӧн сія перво вӧлі велӧтісьӧн удмурт да чудь-йӧгра кафедраын, а 1983–1989 воэзӧ юраліс этія кафедраӧн. 1995 годсянь сія ӧтласа да чудь-йӧгра кывтӧдӧм сьӧрті кафедраӧн веськӧтлісь. 1992–1995 воэзӧ велӧтіс йӧзсӧ удмурт кылӧ Финмуын.
 
## Удж
В.К. Кельмаков публикуйтіс кывтӧдӧм сьӧрті 170-ся унажык гижӧт. Сійӧ интересуйтӧ диалектология, а сідзжӧ фонетика да морфология зоралӧм. 

Валей Кельмакович лӧсьӧтіс нёль ыджыт конференция да лэдзис «Пермистика» нима нёль ӧктӧт. 

Мортыт лыддьӧма быдкодь курссэз УдГУ-ын, шуам ономастика, чудь-йӧгра кывтӧдӧм, удмурт кывтуялӧмыслӧн зоралӧм сьӧрті.

В. К. Кельмаков тшӧкыта ветліс чудь-йӧгра туяліссезлӧн йӧзколасся конгрессэзӧ. Сія вӧлі Таллиннын (1970 во), Будапештын (1975 во), Туркуын (1980 во), Сыктывкарын (1985 во), Дебреценын (1990 во), Ювяскюляын (1995 во).
 
## Небӧггез
* Образцы удмуртской речи
* Северное наречие и срединные говоры. Ижевск, 1981
* Срединные говоры. Ижевск, 1990
* Формирование и развитие фонетики удмуртских диалектов. Ижевск, 1993
* Краткий курс удмуртской диалектологии. Ижевск, 1998.
Изьва (ю)

**Изьва** (рочӧнжык: **Ижма**) — Коми Республикаын ю, Печоралӧн шульга вож. 

Кузяыс 531 км, бассейныс 31 000 км² ыжда. Шӧркодяс ва видзӧм уссёсяняс 154 км ылынаын 203 м³/сек. Тыртчӧ унажыксӧ сылан лымнас. Кынмӧ нояб шӧрын, оссьӧ май шӧрын. 

Медыджыт вожжес – Уква, Айюва, Сэбысь.

Изьваыс пондӧтчӧ Тиман керӧссэз лунвылын, котӧртӧ ойвыв-рытвылӧ.Катытын вадӧррез вӧрсялӧмӧсь, кывтытас ю дорас унажыксӧ видззез да нюррез. Ӧрыс чукыля, шӧрӧт да катыт визулын эмӧсь коссез да ваувтся иззэз. Медыджыт кось – Сьӧлӧм кось, кӧда куйлӧ юас Сӧснагортсянь кывтытжык. 

Катытас юыс кывтӧ Вылыс Изьва посёлок пырйӧт, шӧрӧт визулын, Уква ю уссё дынын сулалӧ Сӧснагорт кар, кӧдӧ 1957 шуисӧ *Ижма* (м.ш. *Изьва*). Уква кар сулалӧ Сӧснагортсянь 8 км ылнанын, Уква ю кывтытынжык

Уква ю уссёсяняс Изьваыт лӧсялӧ уйӧтаннэз (судноэз) понда. Кывтытас Изьва бура паськалӧ, визулыс жагмӧ, ю вылас аркмӧны виссэз, курьяэз да ыджыт діэз (островвез). 

Изьва усьӧ Печора юӧ Изьвавом посад дорын.
Кина

**Кина** нето **Джунго** (рочöн **Китай**, хань кыв вылын **中国** - **中华人民共和国 **) — Асыввыв Азияын ыджыт канму. Тыр нимыс — **Китай отир республика**. Оліссез лыд сьӧрті Китайыс медодзза канму Мушар вылас.

Ордчӧн Китайыскӧт куйлӧны сэтшӧм канмуэз: Рочму, Монголму, Ойвыв Корея, Тайвань, Вьетнам, Лаос, Мьянма, Индия, Бутан, Непал, Афганистан, Таджикистан, Кыргызстан, Казахстан. 

Асыввылас Китай паськыта (14 500 км кузя вадӧрыс) петӧ океан дорӧ. Татӧн куйлӧны: Корея курья, Асыввыв Китай саридз, Веж саридз, Лунвыв Китай саридз.


Beijing-Verbotene Stadt-Halle der hoechsten Harmonie-14-gje.jpg|Пекин
China-Grosse Mauer-102-2012-gje.jpg|Китайскӧй Ыджыт Стена
Dazu-Baoding Shan-154-No11-2012-gje.jpg|Дацзу, Баодиншань
Li-Flussfahrt-258-Flotte-2012-gje.jpg|Ли ю
Yangshuo-Weststrasse-44-2012-gje.jpg|Яншо
Longmen-Grotten-Fengxian Si-02-2012-gje.jpg|Лоян, Лунмэнь гроттэз
Xian-Terrakotta-Armee-12-2012-gje.jpg|Xi'an, Terracotta Army‎‎
Shanghai-Skyline-20-2012-gje.jpg|Шанхай
Климов Василий Васильевич

**Климов Василий Васильевич** (*1927) — Коми отирын паськыта тӧдса гижись, фольклорист, этнограф. Гижӧ перем комиӧн. Перем коми литератураын тыдалана ним. 

## Олантуй
Василий Васильевич чужис март 20' лунӧ 1927' годӧ Кудымкар районісь Юсай Пешнигорт грездын. Велӧтчис горт школаын (1934-1941). Айму дор ыджыт кось коста уджаліс колхозын. 1944’-1952’ воэзӧ кысъяліс армияын, сэсся помаліс рытся школа (1955) да педагогӧ велӧтанін (1957), пончич.

## Творчество

В. В. Климов ӧддьӧн уна да быднёжа гижис: сы бордтыв йывсис петӧма и проза, и кывбур, и орсан. Этася Василий Васильевич ӧктіс да йӧзӧтіс уна тексттэз коми фольклорись. 

Медодзза кывбур печатйтӧма 1956’ годӧ. 1966’ во коста мортӧс босьтӧмась СССР-ын гижиссез йитӧтӧ. Быдсӧн В. В. Климовыслӧн петӧмась комиӧн 25 небӧг.

## Небӧггес

### Прозаӧн небӧггез
* 1987: ЛӦНЬЫС ОЗ ЛО (Роман да висьттэз) 

### Кывбур ӧктӧттэз
* 1973: ЗОРАГУМ 
* 1979: ЛОВЬЯ ГОВК 
* 1989: КВАТЬ ЮӦР
* 1997: ТӦН И ТАЛУН 
* 2003: АРКӦТ ОЧА КИ 
 
### Челядь понда
* 1964: КӦЧЛӦН ГӦСНЕЧ (Учӧт челядьлӧ)
* 1985: КУСЬ-КОСЬ ― ЯШАЛӦН КОЗИН 
* 1992: ЛӦЗ ЙӦРНӦС 
* 1994: ШОРОК (Учӧт челядьлӧ)

### Фольклор ӧктӧттэз
* 1960: КОМИ-ПЕРМЯЦКӦЙ НАРОДНӦЙ УСТНӦЙ ПОЭТИЧЕСКӦЙ ТВОРЧЕСТВО
* 1965: СИЗИМОК 
* 1976: ЮКМӦСЫН ТЭСЬ (Мӧдпӧв лэдзӧм 2003: ӦШЫНОКА ПУ нимӧн)
* 1988: ЧИВЫЛЁК-ЧАВЫЛЁК 
* 1990: ОЛАСӦ ДА ВӦЛАСӦ 
* 1991: КЫТЧӦ ТІЙӦ МУНАТӦ 
* 1993: ЗАРНИА ЧИКИССЕЗ
* 2005: Важ кадлöн олангор: Коми-пермяккез эпосiсь. Отзвуки прошлых веков: Из эпоса коми-пермяков.-Кудымкар: Коми-Перм. кн. изд., 214 с. ISBN 5-87901-036-8.

## Очерккез
* 1962: ВЕРА СЕЛИНА (Очерк)
* 1971: МЫЙ ВИСЬТАСЬӦНЫ ПАРМАИСЬ НИММЕЗ (Очерк)
* 2007: ОЛАН ВУЖЖЕЗ (Коми-пермяккез йылісь пассэз)

## Ӧшмӧссэз
* Коми-пермяккез. Кудымкар, 2008. ISBN 978-963-9876-09-05.
* Коми-Пермяцкий автономный округ на рубеже веков. Кудымкар, 2000. ISBN 5-87901-051-1
* *Пахорукова В.В.* Иньва йылісь сьыланкыв. Коми-пермяцкӧй литература 20–80 годдэзӧ. Кудымкар, 1989
Кодз (ю)

**Кодз** — неыджыт юок Перем ладорись Коми кытшын. Кӧсвалӧн шульга вож, усьӧ Кӧсваӧ сы катытас. 

Кодзлӧн кузяыс – 25 км. Бассейныс – 243 км² ыжда. 

Ваыс йысялӧ октяб помын, а оссьӧ – апрель помын. 

Кӧдз юӧ вайӧ ваэсӧ сы ыжда жӧ Березовка юок, кӧда уссёын сулалӧ Усь Березовка посёлок. 

Мӧдік вожыс – Учӧт Кодз.

## Ӧшмӧссэз
* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий национальный округ. Москва-Ленинград, 1948.
Кокушка (Кӧчладор район)

**Коку́шка** — Перем ладорись Коми кытшын, Кӧчладор районісь Кӧч посадмуын ыджыт грезд (деревня). 
 

## Ним йылісь

## География
Кокушкаыс сулалӧ Кӧч посадсянь лунвыв-асыввылӧ 22 км ылынаын, учӧтик шор йыввезын.

### Ордча грезддэз

Кокушкасянь асыввылын сулалӧ Сэпӧль, ойвыв-рытвылын Пӧлӧзайка. Лунвылас — Ташка, Боголюб да Уржа.

## Янсалöм

## Туйез

Кокушкаас öні лыддьöны 7  :

## История

## Веськöтлан

## Отир

Олӧны Кокушкаын **коку́шкинчи**. 2009 во пондӧтчикӧ нія вӧлісӧ 218 морт, кӧдна видзисӧ 69 горт. Эта бура етшажык 1970 во сьӧрті, кӧр татӧн олӧма 308 морт.

## Кöзяйство да быт

## Культура

## Гора нима отир
Кокушкаын чужис да татісь пондӧтчан школаас велӧтчис Вавилин Михаил Дмитриевич, быдыслӧ тӧдса коми поэт.

## Казьмöтаннэз да сингажöтаннэз

## Ордча ландшафттэз

## Лыддьöтан
*Коми-Пермяцкий национальный округ. Москва-Ленинград, 1948.
*Кочевский район: прошлое и настоящее / сост. Н. М. Коваль, С. Н. Пыстогова. Пермь, 2006. 464 с. ISBN 5-88009-020-5

## Ыстісяннэз
Кольть

**Кольть** (*Ооцит*) — подаэзлӧн пи аркман йӧртӧтыс али пытшпилӧн формаыс.

## Видзӧтӧ сідзжӧ
* Пӧк
Коми зыряна

**Коми зыряна** (асьнысö шуöны **Коми войтыр** нето **Коми йöз**) — коми отирыслӧн кык ыджыт субэтноссис öтік. Комиэзлӧн мöд субэтносыс — перем комиэз нето коми пермяккез, олöны коми зырянасянь . 

Коми зыряналöн горт му — Коми Республика. Татöн нія лоöны титул нацияöн да нылöн кыв керöм роч кылыскöт ордчöн  кылöн.

## Этнос чукӧррез
* Изьватас
* Эжватас
* Висерса
* Емватас
* Печораса
* Лузса
* Сыктылса
* Удораса
Коколь (ю)

**Коколь** — неыджыт юок Перем ладорись Коми кытшын, Кӧсваӧ усян Лолымлӧн шульга вож.

Кокольлӧн кузяыс – 33 км. Бассейныс – 120 км² ыжда. 

Ваыс кынмӧ октяб помын, а оссьӧ – апрель помын. 

Ю дорын коркӧ вӧлі посёлок Усь Коколь. 

## Ӧшмӧссэз
* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий национальный округ. Москва-Ленинград, 1948.
Коми (вежӧртассэз)

**Коми**:
* Комиму
* Коми му (юӧрпас)
* Коми Республика
* Коми кытш
* Коми отир
* Коми-Зыряна
* Коми-Пермяккез
* Коми-Язьвинеччез
* Коми кыв
* Перем Коми кыв
* Зыряналӧн Коми кыв
* Ёдз Коми кыв
* Коми мифология
Коми му

**Коми му** — быдӧс муэз, кӧдна коми отир лыддьӧ аслас чужанінӧн. 

Коми му вежӧртас увтӧ унажыксӧ пыртӧны талуння Коми Республика да Коми кытш. Но Коми муыс – эта эшӧ и ордча муэз, кытӧн комиэз важынсянь олӧны: Перем ладорись Чердын да Вишера районнэз, мукӧт муэз Совдор, Совкар, Сива, Карагай да Ильинскӧй районнэзісь, а сідзжӧ Киров лапӧлісь Зюзьдін да Камакатыт районнэз.
Коми отирлӧн сёян-юан

**Коми отирлӧн сёян-юан** — важынся традиция, кӧдӧ комиэз веккез сьӧрна берегитӧны. Отир ӧнӧдз бура тӧдӧны важ сёяннэсӧ да лӧсьӧтӧны нійӧ нимлуннэз кежӧ да гӧтрасяннэз кежӧ. Быд локтісь мортсӧ коми керкуын потшуйтӧны ас сёянӧн. Сідз бура тыдалӧ — комиэз видзӧны ассиныс сёян традицияэз.

## Сёян культура
Сёйлісӧ коми отир пыр ӧтік кадӧ. Лунтырӧн сёйлісӧ нёлись: асывнас, луннас, лунся сёйӧм да ужын коласын вӧлі павжун, рытнас — ужын. Кӧслуналісӧ комиэс етша, но тӧдісӧ кӧслун да ульлун сёян. 

## Кослунся сёян
Кӧс сёяныс вӧлі — лёнісь да пышись виӧн сорлалӧм рок (каша), пӧжӧм тшакьяшыд, пуӧм да жаритӧм картов, кӧс виӧн сорлалӧм кушман, суслоӧн да ырӧшӧн пӧжӧм сёртни, зӧрись пуӧм ляз (кисель), ягӧддэзісь керӧм юан. 

## Ульлунся сёян
Кӧслуналӧм бӧрсянь сёйисӧ чериись да яйись пуӧм да пӧжӧм сёян, черинянь, пельняннез, тупӧссез. Берся сёян лӧсьӧтлісӧ вежалуннэз кежӧ: яяшыд, няняшыд, нӧкьяйӧв, мичӧтӧм кольттез, тупӧссез да мый да. Масленича кежӧ пӧжалісӧ блиннэз, Благовещеннё кежӧ — кай кодь нянь. Казьтісяннэз кежӧ лӧсьӧтлісӧ чериняннез, пельняннез да тупӧссез изӧм идісь да нӧкись. Медуна сёянсӧ лӧсьӧтлісӧ гӧтрасян кежӧ да Семик кежӧ.

## Пельняннез
(Унажык видзӧт ''Пельнянь'')

Коми отир сёянсис йӧзыс бура тӧдӧны пельняннез. Кыдз шуӧны кывтуяліссез, сія кылыс шогмис кык торись — **пель** да **нянь** кыввезісь.

## Вӧрись ӧктана сёян
Сёянаныс комиэз паськыта пыртӧны ӧктӧм ягӧд, тшак, турун. Турун сёянсис отирыс медуна ӧктӧны пистик да пикан.

## Юаннэз
Ассяма коми юаннэзсис быдыслӧ тӧдсаӧсь чуж пизись керӧм сур да рудзӧга-зӧрья пизись — ырӧш. Ӧнӧдз этнӧ юаннэсӧ лӧсьӧтӧны быд вежалун кежӧ.

## Сёян лӧсьӧтӧм да сёян доззэз
Сёянсӧ комиэс тшӧкжыка пӧжисӧ да пуисӧ горын. Коліс кӧ лӧсьӧтны сёянсӧ перыта, сэк пуисӧ дорӧм куим кока таганка вылын, кӧда увтын вадзӧтлісӧ чаг-ёг. Сёян да пуан дозсӧ лӧсьӧтлісӧ быд грездын (деревняын) асланыс мастеровӧйез.

Базар вылын позис небны гӧрд сёйись, пуись да кӧртісь керӧм бекӧр-пань да дозмук (посуда). Быд керкуын вӧлісӧ пожум вужись да банісь керӧм доззэз. Унажыксӧ ныын видзисӧ пизь да сю, косьтӧм ягӧд да тшак, сов. Быдлунся сёян понда дыр видзисӧ сэтшӧм дозсӧ.

Сёрӧнжык, XIX век помын, вежалуннэз коста сёянсӧ пызан вылӧ пондісӧ ваявны стеклоись да фаянсісь керӧм дозын. Бура олісь отирыс дознысӧ видзисӧ керӧм шкап-посудниккезын.

## Ӧння сёянпӧлӧс
Ӧння кадӧ асланым коми сёян культураын лоисӧ вильмоза лӧсьӧтӧм блюдоэс. Сідз верданіннэзын, кафеэзын да рестораннэзын позьӧ адззыны — «кулич по-кудымкарски», «плюшки по-юрлински», «биточки по-гайнски», «жаркое по коми-пермяцки», «ырӧш по-кочёвски», «сур по-современному» да мый да.
Кордью (ю)

**Кордью** (сідзжӧ **Кӧрддю**, **Гӧрддю**) — неыджыт ю Перем ладорись Коми кытшын, Иньвалӧн шульга вож.

Кордьюлӧн кузяыс – 40 км. Бассейныс – 112 км² ыжда. 

Ваыс кынмӧ октяб помын, а оссьӧ – апрель помын. 

Медыджыт вожжес (шульгаланьсянь) – Буждӧмка, Ойвожка.

Ю дорын сулалӧны олан иннэз: Ганин, Юньга.

## Ӧшмӧссэз
* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий национальный округ. Москва-Ленинград, 1948. 
* Кривощекова-Гантман, А. С. Собрание сочинений в 2 томах. Т. 2. Ономастика. Пермь, 2006. ISBN 5-85218-288-5
Коми Республикаись посадмуэз

**Посадму** (рочӧнжык: **сельскӧй поселеннё**) — Роч канмуын медучӧт веськӧтлан юкӧт видз-му уджалісь нето вӧрлэдзись отир вылын. Коми Республикаын ӧнія кадӧ эм 175 посадму:
Косма ты

**Косма ты** — Коми Республикаись Чилимдін районын ты. Татчӧ лӧсьӧтӧмась ихтиология сьӧрті заазник.

Тыыс кулӧ Косма ю бассейнын, Нонбур грездсянь 184 км ылынаын. Ыждаыс – 12,6 км², кузя – 14 км, пасьта – 3–4 км, шӧрӧт пыдына – 3 метра, медджуджытін – 14 м. 

Косма тыӧ усьӧ Засарайка ю.

Тыын олӧ быдкодь чери: пелядь, нельма, чир, сиг, ряпушка, ком, кельчи, ельчик, ёді, ёкыш, дарга, налим.
Косья (ю)

**Косья** — неыджыт ю Перем ладорись Коми кытшын, Кӧсвалӧн шульга вож.

Косьялӧн кузяыс – 25 км. Бассейныс – 187 км² ыжда. 

Юыс кынмӧ октяб помын, а оссьӧ – апрель помын. 

Медыджыт вожыс – Омен ю.

Косья уссёын сулалӧ Мараты посёлок.

## Ӧшмӧссэз
* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий национальный округ. Москва-Ленинград, 1948.
Коча посадму

**Коча посадму** (рочӧнжык: **Большекочинскӧй сельскӧй поселеннё**) — веськӧтлан юкӧт Перем ладорись Коми кытшын, Кӧчладор районас. 

2009' во кежӧ татӧн вӧлі ӧтік посад да даскуим грезд (деревня). Олісссес – 1228 морт, кӧдна видзӧны 428 горт. 

Шӧрин – Ыджыт Коча посад, кытӧн олӧны посадмуись невна не джын отирыс – 564 морт.

Юралісьыс: Рискова Мария Александровна

Посадмуись веськӧтланлӧн адрес: 619331, Ыджыт Коча.
Тел. 8 (34293) 9–24–15

Коча посадмуись ӧння оланіннэз:

## Ӧшмӧссэз
* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий автономный округ на рубеже веков. Кудымкар, 2000. ISBN 5-87901-051-1
Краснодар

**Краснодар** — этӧ кар Рочмуын, Краснодар ладорлӧн канкар.

## История

## Ыстісяннэз
Кривощёкова-Гантман Антонина Семёновна

**Кривощёкова-Гантман Антонина Семёновна** (1921–1995) — коми лингвист, доцент. Туяліс перем коми кыв, унажыксӧ ономастика. Филология сьӧрті кандидат.

## Олантуй
Кривощёкова Тоня чужöма 1921' август 17' лунӧ Юсьва районісь Виджӧв . Помалöма Кудымкарись педагогика сьӧрті училищё, 1939' воын сійö ыстöмась велӧтчыны Ленинградӧ  университетӧ чудь-йӧгра кыввез сьӧрті факультет вылӧ. Айму понда ыджыт косясян коста уджалöма медсойӧн блоктруйтӧм Ленинградын. Университетсӧ помалӧм бӧрын велӧтчöма аспирантураын. 

1952' годö дорйис кандидат ним шедтан диссертация «Словарный состав и словоизменение иньвенского диалекта коми-пермяцкого языка» темаöн. 

Уджаліс перво Кудымкарас велӧтіссез институтын, а 1955' воын вуджис Перемас педагогика сьӧрті  институтö, кытӧн самöй оссис перем коми. Эстӧн сія уджаліс 30 годся дыржык. 

## Небӧггез
Лӧсьӧтіс студенттэз понда велӧтан да отсасян небӧггез, туйдӧтан литература да программаэз. Гижис 90 гӧгӧр статья. Сылӧн туялан редакция да соавторствоын петісӧ учебниккез. Ӧтлаын Р. М. Баталовакӧт сія лӧсьӧтіс «Коми-пермяцкӧй орфографическӧй словарь» да «Коми-пермяцко-русскӧй словарь».

## Уджжез
* *Кривощёкова-Гантман А. С. да кин да*. Коми-пермяцкий язык. Пермь, 1961
* *Кривощёкова-Гантман А. С.* Откуда эти названия?. Пермь, 1973
* *Баталова Р. М., Кривощёкова-Гантман А. С.* Коми-пермяцко-русский словарь. М, 1985
* *Кривощёкова-Гантман А. С.* Географические названия Верхнего Прикамья. Пермь, 1983
* *Баталова Р. М., Кривощёкова-Гантман А. С.* Коми-пермяцко-русский орфографический словарь. Кудымкар, 1992
* *Кривощёкова-Гантман А. С.* Собрание сочинений в 2 тт. Пермь, 2006

## Ошканпасэз
Педагоггезӧс велӧтӧм-лӧсьӧтӧм понда да ассис наука удж пуктӧм понда наградитӧм «Отличник народного просвещения РСФСР» значокӧн да сизим медальӧн.
Кубень (Юсьва район)

**Кубе́нь** (рочӧнжык **Кубенё́ва**) — Перем ладорись Коми кытшын, Юсьва районас грезд (деревня). Грездыс сулалӧ Истер ю дорын.

Кубеньныс пырӧ Карпов посадмуӧ.
Кува (Кудымкар район)

**Кува́** — Перем ладорись Коми кытшын, Кудымкар районісь Белоёв посадмуын ыджыт посад. Куйлӧ Кудымкарсянь асыввылӧ 40 км ылынаын, Кува ю дорын, Кӧчкар ю уссёын. Кӧркӧ татӧн вӧлі Кува сельсоветлӧн шӧрин.
 

## Ним йылісь

## География

## Янсалöм

## Туйез

Кува посадын öні лыддьöны 25  :

## История

## Веськöтлан

## Отир

## Кöзяйство да быт

## Культура

## Казьмöтаннэз да сингажöтаннэз

## Ордча ландшафттэз

## Лыддьöтан
*Коми-Пермяцкий национальный округ. Москва-Ленинград, 1948.

## Ыстісяннэз
Краснояр ладор

**Краснояр ладор** () — веськӧтлан юкӧт Рочмуын, Роч Федерация . Пырӧ Сибир федерал кытшӧ.

Канкарыс – Краснояр.

Краснояр ладор – Рочмуас ыжда сьӧрті мӧд регион, сысся гырисьжык токö Якутму. 

Веськӧтлан юкӧт Краснояр муас лӧсьӧтӧмась 1934' декаб 7' лунӧ, кӧр сэкся Рытвыв Сибир ладорись да Асыввыв Сибир ладорись мукӧд муээз вӧлісӧ ӧтлаӧтӧмӧсь. Одзжык (1822'—1925' воэзӧ) эта жӧ мувывторын вӧлі Енисей губерния. 

Краснояр ладорӧ 2007' восянь пырӧны кык кӧркӧся автономия: Таймыр (Долган-Яран) кытш да Ӧвӧнки кытш.

## География
Краснояр ладӧр куйлӧ Сибир шӧрын, Енисей ю бассейнын. Босьтӧ Роч муись 13,86 %. 

Ойвылын Краснояр ладорыс петӧ саридз дорӧ, татӧн куйлӧны Ойвыв йыа океан бердісь Кара саридз да Лӧпта саридз.

Ордчӧн Краснояр ладоркӧт куйлӧны: асыввылын – Якутму да Иркут лапӧв, лунвылын – Тыва, Хакасму, Кемеров да Томва лапӧввез, рытвылын – Йӧгра кытш да Ямал Яран кытш.

## Отир

## Янсалӧм

## История

## Веськӧтлан

## Культура
Кресення

**Кресе́ння** (комиӧнжык: **е́нлун**) — медбӧрья лун недель вылас, овлӧ пывсянлун да вильлун коласын.
Кузьва (Кудымкар район)

**Ку́зьва** — Перем ладорись Коми кытшын, Кудымкар районісь Белоёв посадмуын грезд (деревня). Сулалӧ Кува ю дорын.

## Ним йылісь
Эттшöм ним сетöм сійöн, мыля эта деревняын Кува ю öддьöн кузь. Но позьö и мöднёж вежöртны: отирыс татчö локтöмась Кузьва ю дорсянь, кытöн öні сулалö Важ Кузьва грезд.

## География

## Янсалöм
Кузьваын эм сэтшöм торрез: 
***Уись да Выись Закар** (Захарова) 
***Опонькин** 
***Ёгорова**

## Туйез

Кузьваын öні лыддьöны дас   :

## История

## Веськöтлан

## Отир
Отирыс унажыксö гишшöны Ермаков, Плотников...

## Кöзяйство да быт

## Культура

## Казьмöтаннэз да сингажöтаннэз

## Ордча ландшафттэз

## Лыддьöтан
*Коми-Пермяцкий национальный округ. Москва-Ленинград, 1948.

## Ыстісяннэз
Куим порсьпиян

**Куим порсьпиян** () — этӧ му югыт пасьта тӧдса мойд (сказка) челядь понда.
Купрӧс посадму

**Купрӧс посадму** (рочӧнжык: **Купросскӧй сельскӧй поселеннё**) — веськӧтлан юкӧт Перем ладорись Коми кытшын, Юсьва районас. Аркмис кӧркӧся Купрӧсскöй, Киминскöй, Крыкалёвскöй, Аксёновскöй да Тукачёвскöй сельсоветтэзісь муэз ӧтлаӧтӧмӧн.

2009 во кежӧ татӧн вӧлі нёль посад, кык посёлок да 33 грезд (деревня). Оліссез — 3300 морт, гортвидзаннэз 1257-а.

Посадмуись шӧрин — Купрӧс посадын. Веськӧтланлӧн телефоныс (834246) 2–53–32. 

Юралісьыс — Боталова Людмила Анатольевна

Купрӧс посадмуись олан иннэз:

## Ӧшмӧссэз
* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий автономный округ на рубеже веков. Кудымкар, 2000. ISBN 5-87901-051-1
Купрӧска (ю)

**Купрӧска** — неыджыт юок Перем ладорись Коми кытшын, Иньвалӧн шульга вож.

Юыслӧн кузяыс – ? км. Бассейныс – ? км² ыжда. 

Ваыс кынмӧ октяб помын, а оссьӧ – апрель помын. 

Ю дорын сулалӧ Купрӧс посад.

## Ӧшмӧссэз
* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий национальный округ. Москва-Ленинград, 1948. 
* Кривощекова-Гантман, А. С. Собрание сочинений в 2 томах. Т. 2. Ономастика. Пермь, 2006. ISBN 5-85218-288-5
Курув

**Курув** (*[[Курӧг]] кар*) — этія посад Польшаын, Люблин воеводствоын.

## История
Курул

**Курул** (язьвин: *Курул, Пөршөкова*; ) — этӧ грезд Рочмуын, Перем ладорлӧн Вишера районын.

## История
Курык мари кыв

**Курык мари кыв** (рочӧнжык: **горномарийскӧй язык**) — мари кывлӧн районнӧй вариант, кӧдӧ зорӧтӧны Мари Республикаись кынымкӧ лунвыв районнэзын. Курык мари кыв ӧтлаын мари кывлӧн олык варианткӧт да роч стандарт кывкӧт лыддиссьӧ каналан кывнас Мари Республикаын.

Мари отир, кӧдна баитӧны мари кыв вылын курык вариант сьӧрті – 36,8 сюрс мымда морт. 

## Курык мари анбур

## Мари кыввез
* Мари кыв

## Диалекттэс
Кыв

**Кыв** (язьвин *көл*) — этӧ пас система.

## Кывъя котыррез
* Чудь-йӧгра кыввез
* Славян кыввез
* Роман кыввез
* Тюрки кыввез
* Семит кыввез
* Иран кыввез
* Балт кыввез
* Герман кыввез
* Кельт кыввез
* Картвел кыввез
* Абхаз-адыг кыввез
* Нах-дагестан кыввез
* Монгол кыввез

## Кывсикассэз

* Эмакыв
* Лыдакыв
Кывлад

**Кывлад** — отир кывлӧн тэчас. Кыв ладсӧ туялӧ грамматика. Кывлад видзӧ ас пытшкын шуаннэсӧ (торья кыввесӧ) аркмӧтан формаэз, шуаннэзлісь вежласян формаэз, да шуаннэсӧ йитан структураэз. Одзза юкӧтыс шусьӧ кываркмӧм (cійö велöтö дериватология), мӧдыс – кыввежлалӧм (сійö велöтö морфология), куимӧтыс – кывйитӧм (сійö велöтö синтаксис).
 
Форма да йитчан туйез сьӧрті ӧткодь шуаннэс кывладын чукӧртчӧны сёрниторрезӧ. Коми кылын быдсӧн дас сёрнитор. Вита асвынаӧсь: эманим, тӧдчанним, лыдним, тӧдчанкыв, кадакыв, мукӧдыс – отсасянаӧсь: нимвежлас, торок, йитӧс, ыкӧстан, серкыв.

Шуаннэз (торья кыввез) йитчӧны кывтэчассэзӧ да сёрникузяэзӧ.
Кывтэчас

**Кывтэчас** — кык нето унажык асвына шуан, кӧдна йитчӧмӧсь вежӧртас ладорсянь да кыв лад сьӧрті. Кывтэчассӧ велӧтӧ-туялӧ синтаксис.

Быд асвына шуан кокнита йитсьӧ мӧдік шуаннэзкӧт. Сідз, кыв ыб позьӧ йитны кыввезкӧт: *паськыт* (*паськыт ыб*), *гӧрӧм* (*гӧрӧм ыб*), *айлӧн* (*айлӧн ыб*). Кыввез *паськыт*, *айлӧн* йитсикӧ увтыртчӧны кывлӧ *ыб*.

Йитсьӧм, кӧр ӧтік кыв видзӧ мӧдсӧ ас увтын, шусьӧ увтыртанӧн. Увтыртан йитсьӧмлӧн куим нёж: веськӧтлӧм, кышасьӧм, лӧсялӧм.

Эттшӧма йитсьӧм кыввез и аркмӧтӧны кывтэчассэз.

Кывтэчас, кыдз и торья кыв, мыччалӧ кытшӧмкӧ эмтор, керӧм нето тӧдчан. Но керӧ этӧ сія утлянножык, пыдынжыка: *лун* и *кузь лун*; *мича* и *зэв мича*; *мунны* и *мунны перыта*; *локны* и *сьылӧмӧн локны*; *мийӧ* и *мийӧ быдӧнным*.

Кывтэчасӧ йитчӧны видзан кыв и кӧртыштӧм кыв, шуам: *кузь лун* — *лун (кытшӧм?) кузь*; *зэв мича* — *мича (кыдз?) зэв*; *мунны перыта* — *мунны (кыдз?) перыта*; *сьылӧмӧн локны* — *локны (кыдз?) сьылӧмӧн*; *мийӧ быдӧнным* — *мийӧ (киннэз?) быдӧнным*.

Кывтэчассэз асланыс состав сьӧрті овлӧны ӧтпӧвсаӧсь и унапӧвсаӧсь.

Ӧтпӧвса кывтэчас сулалӧ кык асвына кылісь. 

Шуам: *гижис мамыслӧ*, *мунны ты дорӧт* 

Унапӧвса кывтэчас аркмӧ ӧтпӧвсасӧ паськӧтӧмсянь.

Шуам: *чожа гижис мамыслӧ*, *рытнас мунны ты дорӧт*
Кыдз калитчис сталь

**Кыдз калитчис сталь**:
* Кыдз калитчис сталь — Островскӧй Н. А.-лӧн роман.
* Кыдз калитчис сталь — Островскӧй Н. А. роман сьӧрті 1942 вося сӧвет фильм.
* Кыдз калитчис сталь — Островскӧй Н. А. роман сьӧрті 1975 вося сӧвет фильм.
* Кыдз калитчис сталь — Островскӧй Н. А. роман сьӧрті 1988 вося югослав фильм.
* Павел Корчагин — Островскӧй Н. А. роман сьӧрті 1956 вося сӧвет фильм.
Кыдззакар

**Кыдззака́р** — Перем ладорын ыжда сьöрті мöдік кар, кöда аркмöтö торья Кыдззакар каркытш.

## Ним йылісь

## География

## Янсалöм

## Туйез

## История

## Веськöтлан

## Отир

## Кöзяйство да быт

### Лысинвидзан

## Велöтан

## Культура

## Казьмöтаннэз да сингажöтаннэз

## Ордча ландшафттэз

## Лыддьöтан
Кыдзыс (Лолӧгӧ усян ю)

**Кыдзыс** — неыджыт юок Перем ладорись Коми кытшын, Кӧсваӧ усян Лолӧглӧн веськыт вож.

Кыдзыслӧн кузяыс – 38 км. Бассейныс – 187 км² ыжда. 

Ваыс йысялӧ октяб помын, а оссьӧ – апрель помын. 

Юыс уссёын сулалӧ Сосновка посёлок.

## Ӧшмӧссэз
* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий национальный округ. Москва-Ленинград, 1948.
Кыксостава сёрникузя

**Кыксостава сёрникузя** (двусоставнӧй предложеннё) – сэтшӧм сёрникузя, кӧдалӧ подсӧ аркмӧтӧны кык видзан юкӧт (юракыв да висьтас), мӧднёж шуны, сыын кык состав: юракывлӧн состав да висьтаслӧн состав.

Сідз, сёрникузяын *Недыр кыссис гожся дженыт ой* юракывлӧн состав: *гожся дженыт ой*; висьтаслӧн состав: *недыр кыссис*.

Кыдзи сёрникузяын юракыв сулалӧ висьтас одзын, сэк эта лоас **веськыт арта** юкӧттэзӧн сёрникузя. 

Шуам: *Зонка пукаліс ю дорын*

Кыдзи висьтас сулалӧ юракыв одзын, сёрникузя шусьӧ **мӧдӧрӧ арта** юкӧттэзаӧн.
Шуам: *Ю дорын пукаліс зонка*.
Куштыв (Юсьваӧ усян ю)

**Куштыв** (рочӧн **Куштылка**) — неыджыт юок Перем ладорись Коми кытшын, Юсьвалӧн шульга вож.

Юыслӧн кузяыс – ? км. Бассейныс – ? км² ыжда. 

Ваыс кынмӧ октяб помын, а оссьӧ – апрель помын. 
 
## Ӧшмӧссэз
* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий национальный округ. Москва-Ленинград, 1948. 
* Кривощекова-Гантман, А. С. Собрание сочинений в 2 томах. Т. 2. Ономастика. Пермь, 2006. ISBN 5-85218-288-5
Кышасьӧм

**Кышасьӧм** (примыканнё) — этӧ кывтэчасын кыввезлӧн сэтшӧм йитсьӧм, кӧр кӧртыштӧм кылыс йитсьӧ видзаныскӧт смысл сьӧрті.

Кышасьӧмӧн коми кылын йитсьӧны: тӧдчанкыввез (*бура овны*); деепричассёэз (*мунны тэрмасьӧмӧн*); мездӧм формаа кадакыв (*лӧсьӧтчыны ӧктыны*); эманиммез (*йӧрнӧс сос*); тӧдчанниммез (*рӧма тулыс*); причассёэз (*пышшалісь мӧс*); нимвежлассэз (*тіян удж*); лыдниммез (*дасӧт класс*, *нёль кыв*).
Лӧсялӧм

**Лӧсялӧм** (согласованнё) — этӧ кывтэчасын кыввезлӧн йитсьӧм, кӧр кӧртыштӧм кылыс сувтӧтсьӧ сія жӧ лыддянын, либо мортінын, либо кӧртасын, кӧдаын сулалӧ видзаныс.

Шуам, *мийӧ асьным* кывтэчасын *асьным* кыв лӧсялӧ *мийӧ* кывкӧт у. л., нимт. п., 1 м.; *воннэс кыкнанныс* кывтэчасын *кыкнанныс* кыв лӧсялӧ *воннэс* кывкӧт у. л., нимт. п., 3 м.
Латвия

**Латвия** (ас кыв вылын: **Latvija**) — учӧтик канму Асыввыв Европаын, Балты саридз дорын. Канмуыс Латвияат аркмис 1918 годӧ, но 1940-1941 да 1944-1991 воэзӧ сія вӧлі пыртӧм СССР пытшкӧ, а 1941-1944 – Куимӧт рейхӧ. Бӧр мезмыт канмуӧн Латвия лоис вӧлись 1990 годӧ, Советскӧй Союз разьсикӧ.

Талун Латвия межаасьӧ нёль канмукӧт: лунвылас сысянь куйлӧны Беларусь да Летува, асыввылас Рочму да ойвылас Эстму. Рытвылас Латвия петӧ Балты саридз дорӧ.
Ленинск посадму

**Ленинск посадму** (рочӧнжык **Ленинскӧй сельскӧй поселеннё**) – веськӧтлан юкӧт Перем ладорись Коми кытшын, Кудымкар районас. 

2009' во кежӧ татӧн вӧлі 50 оланiн: куим посад (Вертюсва, Ленинск, Полва) да 47 грезд (деревня). Оліссез – 3555 морт, кӧдна видзӧны ? горт. 

Посадмулӧн шӧрин – Ленинск посадын, кытӧн 2009' годӧ олісӧ 560 морт.

Посадмуись веськӧтланлӧн адрес: 619543, Перем ладорись Коми кытш, Кудымкар район, Ленинск посад, Попов туй, 9. Тел. (34260) 3-24-60.

Юралісьыс: Зубов Василий Фролович

=Ленинск посадмуись ӧння грезддэз =

= Ӧшмӧссэз =

* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий автономный округ на рубеже веков. Кудымкар, 2000. ISBN 5-87901-051-1
Кырйыв

**Кырйыв** (язьвин: *Көрйөл*; ) — этӧ грезд Рочмуын, Перем ладорлӧн Вишера районын.

## История
Кышка (Кӧчладор район)

**Кы́шка ** — Перем ладорись Коми кытшын, Кӧчладор районісь Кӧч посадмуын грезд (деревня). 
 

## Ним йылісь

## География

Кышкаыс сулалӧ Кӧч посадсянь асыввылӧ 7 км ылынаын, Томшор йыввезын.

### Ордча грезддэз

Кышкасянь рытвылын куйлӧ посадмуись шӧрин Кӧч посад, ойвыв-асыввылас — Ыджыт Пальник, лунвыв-асыввылын  — Сэпӧль, лунвыв-рытвылын Пӧлӧзайка. Томшор кузя кӧ лэдзчыны, петӧ Палькояг грезд.

## Янсалöм

Кышкаын куим тор:

* Ми́ша
* Ма́ньчи
* Лякбаддя́

## Туйез
Кышкаас öні лыддьöны 4  :

## История

## Веськöтлан

## Отир

Олӧны Кышкаын **кы́шкинчи**. 2009 во пондӧтчикӧ нія вӧлісӧ 220 морт, кӧдна видзисӧ 58 горт. Эта невна етшажык 1970 во сьӧрті, кӧр татӧн олӧма 266 морт.

## Кöзяйство да быт

## Культура

## Казьмöтаннэз да сингажöтаннэз

## Ордча ландшафттэз

## Лыддьöтан
*Коми-Пермяцкий национальный округ. Москва-Ленинград, 1948.
*Кочевский район: прошлое и настоящее / сост. Н. М. Коваль, С. Н. Пыстогова. Пермь, 2006. 464 с. ISBN 5-88009-020-5

## Ыстісяннэз
Лив кыв

**Лив кыв** (лив: *līvõ kēļ*) — урал вужись чудь-йӧгра группаись неважын öшöм ни кыв

## Лив анбур
Лисвень

**Лисвень** () — пожум котырись лысъя пу увтыр. 

## Виддэз
* Ойвыв Евразияын : 
** *[[Larix decidua]]* — Европаись лисвень
** *[[Larix sukaczewii]]* — Уралісь лисвень
** *[[Larix sibirica]]* — Сибирись лисвень
** *[[Larix gmelinii]]* — Гмелин лисвень
** *[[Larix cajanderi]]* — 
** *[[Larix kaempferi]]* — Ниппонісь лисвень
** *[[Larix principis-rupprechtii]]* — 

* Лунвыв Евразияын : 
** *[[Larix potaninii]]* — Потанин лисвень
** *[[Larix himalaica]]* — Гималаись лисвень
** *[[Larix mastersiana]]* — 
** *[[Larix speciosa]]* — Юньнанись лисвень
** *[[Larix griffithii]]* — 

* Ойвыв Америкаын :
** *[[Larix laricina]]* — Америкаись лисвень
** *[[Larix lyallii]]* — 
** *[[Larix occidentalis]]* —
Лихачёв Михаил Павлович

**Лихачёв Михаил Павлович** (1901—1937) — коми отирлӧн паськыта тӧдса гижись, медодзза коми романлӧн автор. Гижис перем комиӧн. Перем коми литературалӧ под пуктіссезісь ӧтік.

## Олантуй

М.П. Лихачёв чужис Кудымкар районісь Йӧг посадын.

1919 воӧ помаліс Юсьваын велӧтіссезлісь семинария, велӧтіс школаын, ветліс армияӧ. 1921-1930 воэзӧ уджаліс ас посадісь пондӧтчан школаын юралісьӧн, окроноын инспекторӧн, округись газетаын корреспондентӧн. 1930 воӧ муніс велӧтчыны Мӧскваӧ редактор-издатель институтӧ, велӧтчикас уджаліс СССР-ись йӧз понда медшӧрӧт издательстволӧн Коми секторын. 1933 восянь — окрисполкомлӧн туялан бюроын, велӧтіс Кудымкарись педучилищёын коми литература сьӧрті. 1934 воын сійӧ босьтісӧ СССР-ись гижиссез йитӧтӧ. 

Шедöм репрессия ултö 1937 воö и вöлi вийӧм. 1956 воö сiйö реабилитируйтiсӧ. Сы нимӧн шуисӧ округись библиотека да Кудымкарын ӧтік öтöр.

## Небӧггес
* **Виль туйӧт**. Мӧсква, 1929 (текст)
* **Пионер**. Мӧсква, 1929
* '''Козинтӧг'''. Поэма. Мӧсква, 1930
* **Гӧрд дӧрапас**. Мӧсква, 1930
* **Медодзза петассэз**. Кывбуррез. Мӧсква, 1930
* **Крестӧм**. Мӧсква, 1930
* **Икота**. Мӧсква, 1931
* **Учитик ударниккез** (висьттэз посни челядьлӧ). Мӧсква, 1931
* **Штурмӧн**. Кудымкар, 1932
* **Быдмам и ёнмам**. Кывбуррез. Кудымкар, 1932
* **Межатӧм ыб дорын**. Кывбуррез. Мӧсква, 1932
* **Челядьлӧ**. Мӧсква, 1933
* **Коми инька одзлань**. Мӧсква, 1934
* **Зарниа луннэз**. Сыктывкар, 1934
* **Челядь садын**. Кудымкар, 1934
* **Челядь понда сьыланкыввез**. Кудымкар, 1934
* **Плёка Микиш**. Кудымкар, 1933
* '''Менам зон'''. Кудымкар, 1936

## Ӧшмӧссэз
* Коми-пермяккез. Кудымкар, 2008. ISBN 978-963-9876-09-05.
* Коми-Пермяцкий автономный округ на рубеже веков. Кудымкар, 2000. ISBN 5-87901-051-1
* *Пахорукова В.В.* Иньва йылісь сьыланкыв. Коми-пермяцкӧй литература 20–80 годдэзӧ. Кудымкар, 1989
* Дженыт биография (рочӧн)
Лихтенштайн

**Лихтенштайн** ( [ˈliːçtənʃtaɪn]) — учӧтичок (160 км²) канму Европа шӧрын, Альпа керӧссэзын. Куйлӧ Швейцарму да Австрия коласын. Саридз дорӧ оз пет.

Экономикаын да политикаын лӧсялӧ Швейцармукӧт.
Лобоз (Кӧчладор район)

**Лобоз** — Перем ладорись Коми кытшын, Кӧчладор районісь Кӧч посадмуын грезд (деревня). 2006 воӧдз сія вӧлі Кӧч сельсоветын.
 

## Ним йылісь

## География

Лобозыс сулалӧ Кӧч посадсянь лунвыв-рытвылӧ 10 км ылынаын.

### Ордча грезддэз

Лобозыскӧт топ, рытвыв дорас, сулалӧ Петрушин грезд, сы сайын 1,5 км ылынаын — Гаинчи. Асыввылас трак кузя петӧ Каз грезд, сы сайын — Дурӧв да Шорша. Ойвыв-асыввылын, куим километра ылынаын — Шипичинчи грезд.  

## Янсалöм

## Туйез

## История

## Веськöтлан

## Отир

Лобозын оліссезлӧн лыдыс медбӧрья нёльдас годӧн чинӧма кыкись. 2009 во пондӧтчикӧ татӧн олісӧ 62 морт, кӧдна видзисӧ 22 горт, кӧть эшӧ 1970 годӧ грездас вӧлі 121 морт.

## Кöзяйство да быт

## Культура

## Казьмöтаннэз да сингажöтаннэз

## Ордча ландшафттэз

## Лыддьöтан
*Коми-Пермяцкий национальный округ. Москва-Ленинград, 1948.
*Кочевский район: прошлое и настоящее / сост. Н. М. Коваль, С. Н. Пыстогова. Пермь, 2006. 464 с. ISBN 5-88009-020-5
Ловпу

**Ловпу ** () — кӧрусяна пуэзлӧн нето куссэзлӧн увтыр, кӧда пырӧ кыдзкодььӧммез (Betulaceae) котырӧ. Эм 30 мымда вид этія пуыслӧн.

Ловпуэз быдмӧны Ойвыв джыншарись шӧркодь паськытаэзын, а сідзжӧ Андаэзын. Мукӧд видыс вовлӧ Бенгалмуӧдз да Ойвыв Вьетнамӧдз, но пантасьӧны нія дзир керӧссэзын. Ойвылас мукӧд видыс сибӧтчӧ вӧртундраӧдз да тундраӧдз, а керӧссэзын кайлӧ субальпа отӧдз. 

Мукӧд коми диалекттэзын ловпусӧ шуӧны **вовпу**, **лолпу**, **дубпу**, **сӧспу**, **волька**.
 
Коми мифологияын ловпуыс – морт ловвэзлӧн оланін. 

## Субувтыррез
* **Subgenus ''Alnus*** 
** *Alnus acuminata* — 
** *Alnus cordata* — 
** *Alnus cremastogyne*
** *Alnus firma* — 
** *Alnus glutinosa* — [[сьӧд ловпу]]
** *Alnus incana* — [[руд ловпу]]
** *Alnus japonica* — 
** *Alnus jorullensis* — [[Мексикаись ловпу]]
** *Alnus mandshurica* — 
** *Alnus matsumurae* — 
** *Alnus nepalensis* — [[Непалісь ловпу]]
** *Alnus orientalis* — 
** *Alnus pendula* — 
** *Alnus rhombifolia* — 
** *Alnus rubra* — [[гӧрд ловпу]]
** *Alnus serrulata* — 
** *Alnus sieboldiana* — 
** *Alnus subcordata* — [[Кавказісь ловпу]]
** *Alnus trabeculosa* — 

* *'Subgenus *Clethropsis*** 
** ''[[Alnus formosana]]'' — [[Тайванись ловпу]]
** ''[[Alnus maritima]]'' — 
** ''[[Alnus nitida]]'' — 

* **Subgenus *Alnobetula**' 
** *Alnus viridis'' —

## Видзӧтӧ сідзжӧ
* Лов
Летува

**Летува** нето **Литванму** (ас кыв вылын: **Lietuva**, ) — учӧтик му Асыввыв Европаын, Балтикаын. Муыс Летуваат аркмӧма XIII векын, а сэсся отирыс шедлӧмась йӧз кипод увтӧ. Летува лоис мезмыт муӧн вились 1918 годӧ, но 1940 воын сійӧ пыртӧмась СССР-ӧ, кӧда увтісь сія мезмис вӧлись 1990 годӧ.

Талун Летувакӧт ордчӧн куйлӧны то кытшӧм муэз: Беларусь лунвылын, Польска да роч анклав Калининград лапӧв рытвылын, Латвия асыввылын. Летува – саридздорся му, ойвылас сія петӧ Балты саридз дорӧ.
Лецебург

**Лецебу́рг** нето **Ыджыт Герцогство Лецебу́рг** (, лец.: *Groussherzogtum Lëtzebuerg*, , нем.: *Großherzogtum Luxemburg*) — учӧтик канму Рытвыв Европаын, куим ыджытжык канму коласын: асыввылас сысянь куйлӧ Немечму, рытвылас – Франс да ойвылас – Белгия. Саридз дорӧ Лецебург оз пет.

Герцогство пырӧ – ӦВК-ӧ да Ӧтласа Европаӧ.
Лолӧг (ю)

**Лоло́г** – ыджыкодь ю Перем ладорись Коми кытшын, Кӧсвалӧн шульга вож.

Лологлӧн кузяыс – 230 км. Бассейныс – 2397 км² ыжда. 

Ваыс йысялӧ октяб помын, а оссьӧ – апрель помын. 

Ю дорын сулалӧны олан иннэз: Усь Силайка, Серва, Сергеевскӧй, Сосновка, Вылісь Лёль.

Лологлӧн ыджытжык вожжез:

Шульга ладорись:
* Котелинка
* Лунвыв Березовка
* Ягшорка
* Дубровка
* Вурлам
* Сутш 
* Учӧт Парья
* Ыджыт Парья
* Булач 
* Ерыч
* Шудья

Веськыт ладорись:
* Силайка
* Сизьӧр
* Имайка
* Сукан
* Серва
* Нема
* Вижайка 
* Кыдзыс 

## Ӧшмӧссэз
* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий национальный округ. Москва-Ленинград, 1948.
Лолым (ю)

**Лолым** — неыджыт ю Перем ладорись Коми кытшын, Кӧсвалӧн веськыт вож.

Лолымлӧн кузяыс – 100 км. Бассейныс – 437 км² ыжда. Кывтытас вадӧрыс нюрсялӧм.

Юыс кынмӧ октяб помын, а оссьӧ – апрель помын. 

Медыджыт вожыс – Коколь ю.

## Ӧшмӧссэз
* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий национальный округ. Москва-Ленинград, 1948.
Лондон

**Лондон** ( ) — Ыджыт Бритмулӧн канкар. Олӧны татӧн 7,6 млн морт. Европа ӧтувтчӧмын сія мӧдік кар оліссез лыд сьӧрті. Муыслӧн куимӧт тор кыным куйлӧ вӧррез, парккез, саддэз, юэз да тыэз увтын.
 

## Ним йылісь

## География

## История
 
## Отир

## Веськöтлöм

## Экономика

## Быт

## Культура

## Берся

## Лыддьöтан

## Ыстöттэз

## Ыстісяннэз
Луда (ю)

**Луда** — неыджыт ю Перем ладорись Коми кытшын, Иньваӧ усян Велвалӧн шульга вож.

Юыслӧн кузяыс – ? км. Бассейныс – ? км² ыжда. 

Ваыс кынмӧ октяб помын, а оссьӧ – апрель помын. 

Луда дорын олан иннэз абуӧсь.

## Ӧшмӧссэз
* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий национальный округ. Москва-Ленинград, 1948.
Луздор район

**Луздор район** () — Коми Республикалӧн муниципал юкӧт (муниципал  район).  

Веськӧтлан шӧрин — Абьячой посад, кӧда сулалӧ Сыктывкарсянь 189 км ылынаын.

## География
Луздор район — Коми Республикаас самӧй лунвылын. Мувывторыслӧн ыжда — 13168&nbsp;км².

## История
Район аркмӧма июль 15 лунӧ 1929 годӧ, а февраль 10 лунӧ 1935 воӧ сыись торйӧтісӧ Летка район, шӧриныс  Летка посадын. 1963 годӧ **Луздор** да **Летка** районнэсӧ ӧтлаӧтӧмась.

## Отир
Олӧны районас  24,7 сюрс морт. 60 %-ся унажык — комиӧсь. Нысся эм эшӧ мӧдік 19 чужанвужа йӧзыс. Район му вылас эм видз-мууджаліссезлӧн 90 олан ин.

## Веськӧтлӧм
Район вылын юралісьыс – Кузнецов Василий Павлович. Веськӧтланыслӧн адрес: 168130, Луздор район, Абьячой посад, Мир туй, 76. Факсыс: (82133) 215-14.

## Янсалӧм
Районын 16 посадму.

## Оланіннэз
Ӧні Луздор районын 90 оланін: 14 посад, 16 посёлок да 60 грезд (деревня).

## Экономика

## Транспорт
Асфальтӧсь автотуйезлӧн ӧтласа кузяыс районас 400&nbsp;км -ся унажык (нето быдыслӧ ветлыны позяна туйез коласісь 70 %).

## Районісь гора нима отир
* И. П. Марков — Совет Союзлӧн Герой
* В. И. Лобанов — Совет Союзлӧн Герой
* С. А. Сердитов — Совет Союзлӧн Герой
* В. Ф. Смолев — Социализм уджлӧн Герой 
* Е. В. Дымова — Социализм уджлӧн Герой

## Пасйӧттэз
 

## Ыстӧттэз
* Луздор районісь веськӧтланлӧн сайт
* Район йылісь

## Ӧшмӧссэз
* Афанасьев А. П. Топонимия Республики Коми. Сыктывкар: Коми кн. изд-во, 1996 ISBN 5-7555-0554-3
* Жеребцов И. Л. Где ты живёшь: Населённые пункты Республики Коми. — Сыктывкар: 2000.
* Историко-культурный атлас Республики Коми. — М: Дрофа, 1997. ISBN 5-287-00027-8
* Республика Коми. Энциклопедия в 3-х томах. — Сыктывкар: Коми книжное издательство, 1997, 1998, 1999. — Т. I, II, III. ISBN 5-7555-0617-5
Лунвыв

**Лунвыв** — одна из четырёх сторон света. На Юге находится Солнце в полдень (в северном полушарии).

Коми пас — **Л**, отиркостись — **S** (*south*).
Лунвыв Европа

**Лунвыв Европа** (рочӧнжык: *Южнӧй Европа*, ит.: *Europa meridionale*, исп.: *Europa del Sur*, эл.: *Νότια Ευρώπη*) — Европалӧн лунвыв тор, кытчӧ унажыксӧ пыртӧны: Пиреней кӧдж, Апеннин кӧдж да Балкан кӧдж, а сідзжӧ Франсмулісь лунвыв тор да Мушӧр саридзись ыджытжык діэз. 

Ӧтлаасьӧм Войтыррез сьӧрті Лунвыв Европаын куйлӧны 17 канму:
*  Штиприя
*  Андорра
*  Босна-Герцеговина
*  Ватикан
*  Гибралтар (Бриттэзлӧн саридзсайся мувывтор)
*  Италья (ӧтлаын Сардиния да Сицилиякӧт)
*  Эспання (ӧтлаын Балеар діэзкӧт)
*  Косов
*  Хӧрватска
*  Ойвыв Македония
*  Мальта
*  Португал (ӧтлаын Мадейра да Азор діэзкӧт)
*  Сан Марино
*  Словения
*  Сӧрбия
*  Цӧрнагора
*  Эллада

Лунвыв Европаын мукӧдкоста сідзжӧ лыддисьӧны:
*  Бӧлгария
*  Монако
*  Кипр (география сьӧрті куйлӧ Азияын)
*  Тюркия (Европа ладорись тор)
*  Франсузму (лунвыв тор)
Лыддьӧтан

**Лыддьӧтан** нето **литература** — кык вежӧртаса кыв. Ӧткӧ, эта быдӧс, мый гижӧм и позьӧ лыддьӧтны. А мӧдкӧ - эта мича лыддьӧтан, кӧдӧ лӧсьӧтӧны гижиссез.

## Видзӧт сідзжӧ
* Перем коми лыддьӧтан
Льӧм

**Льӧм** () — этӧ пу. Ягӧдсӧ сёйӧны.

## Мукет видъёс
* *[[Prunus cornuta]]* - **[[Гималаись льӧм]]**, Гималай
* *[[Prunus cuthbertii]]* - **[[Катберт льӧм]]**, Америкаись Ӧтлаасьӧм Штаттэз 
* *[[Prunus grayana]]* - **[[Грай льӧм]]**, Ниппон
* *[[Prunus maackii]]* - **[[Амурись льӧм]]** , ойвыв — асыввыв Азия 
* *[[Prunus serotina]]* - **[[Америкаись льӧм]]**, Ойвыв Америка
* *[[Prunus ssiori]]* - **[[Хоккайдоись льӧм]]**, (Hokkaidō)
* *[[Prunus virginiana]]* - **[[Виргинияись льӧм]]**, Ойвыв Америка
Лэбтӧм вильса

**Лэбтӧм вильса**:
* Лэбтӧм вильса (роман) — Шолохов М. А.-лӧн роман.
* Лэбтӧм вильса (фильм) — Шолохов М. А.-лӧн роман йылісь 1959 волӧн фильм.
Лягай (Кӧчладор район)

**Лягай** — Перем ладорись Коми кытшын, Кӧчладор районісь Кӧч посадмуын грезд (деревня). 2006 воӧдз сія вӧлі Кӧч сельсоветын.
 

## Ним йылісь

## География

Лягайыс сулалӧ Кӧч посадсянь трак кузя рытвылӧ 6 км ылынаын.

### Ордча грезддэз

Мадматын олан иннэз, Тарас да Васькин, сулалӧны Лягайыссянь лунвыв-асыввылын. Вит километра ылнаын, асыввылӧ кӧ мунны, петӧ Октябскӧй посёлок да сы саяс Кӧч посад. Ойвыв-рытвылын Лягайсяняс, сьӧд вӧр шӧрӧ дзебсисьӧмӧнмоз, сулалӧ Ой Пожым грезд, а ойвыв-асыввылын, Учӧт Сэпӧль ю дорас, отиртӧм Долгоев грезд.  

## Янсалöм

## Туйез
Лягаяс öні лыддьöны 5  :

## История

## Веськöтлан

## Отир

Лягайын оліссезлӧн лыдыс медбӧрья нёльдас годӧн невна чинӧма. 2009 во пондӧтчикӧ татӧн олісӧ 133 морт, кӧдна видзисӧ 53 горт, а 1970 годӧ грездас вӧлі 198 морт.

## Кöзяйство да быт

## Культура

## Казьмöтаннэз да сингажöтаннэз

## Ордча ландшафттэз

## Лыддьöтан
*Коми-Пермяцкий национальный округ. Москва-Ленинград, 1948.
*Кочевский район: прошлое и настоящее / сост. Н. М. Коваль, С. Н. Пыстогова. Пермь, 2006. 464 с. ISBN 5-88009-020-5

## Ыстісяннэз
Лягушапаськӧм

**Лягушапаськӧм** (, ) — унавося туруна быдмас лютик котырись. Медматын лягушапаськӧм дыно этія котырын лоӧ горадзуль. 

Быдмӧ ваӧсь нето нюрсялӧм местаэзын. 

Этія быдмасыслӧн увтырыс абу ӧддьӧн ыджыт. Лыддьӧны 3-сянь 40-ӧдз тыддэсӧ. Кӧркӧся СССР-ын адззӧмась лягушапаськӧмыслісь 6 тыд.

Коми диалекттэзын сылӧн эм и уна мӧдік ним:
* **валяпа**
* **вабагульник**
* **вабольӧ**
* **вакупальнича**
* **вачачӧ**
* **виж багульник**
* **войтӧвтурун**
* **ивантурун**
* **иванлунъя турун**
* **калюбук**
* **киселя турун**
* **киселя листурун**
* **тыбагульник**

## Ӧшмӧссэз
* Ракин А.Н. Краткий коми-русский, русско-коми ботанический словарь. Сыктывкар, 1989.
Лямпин сельсовет

**Лямпин сельсовет** — кӧркӧся веськӧтлан юкӧт Коми кытшись Кӧсладор районын. Шӧриныс – '''Лямпин''' грездын (деревняын). 1930 воэзӧ сельсовет увтын вӧлісӧ грезддэз: 
* '''Вильыб''' 
* '''Зинкӧв'''
* '''Кийӧв'''
* '''Киршин'''
* '''Кӧчыб''' 
* **Лямпин**
* '''Пасынки''' 
* '''Тыла''' 

Лямпинісь сельсоветсӧ вежӧм бӧрын сылісь муэсӧ пыртӧмась '''Чурак''' сельсовет увтӧ.
Лёвич посадму

**Лёвич посадму** (рочӧнжык: **Левичанскӧй сельскӧй поселеннё**) — веськӧтлан юкӧт Перем ладорись Коми кытшын, Кӧсладор районас.
Лёвич сельсовет

**Лёвич сельсовет** — 1918-2004 годдэзӧ веськӧтлан юкӧт Коми кытшись Кӧсладор районын. 2003 во кежӧ татӧн вӧлі 6 оланін, да оліс 556 морт. Шӧрин – '''Лёвич''' грезд. 

1930 воэзӧ Лёвич сельсоветын вӧлі 12 грезд (деревня): *Лёвич, Якунин, Дедеруй, Сенин, Быкӧв, Чертеж, Цыганӧв, Кондакӧв, Багай, Краснобай, Усь Вум, Андронӧв*.

2005 годӧ сельсовет туйӧ лӧсьӧтісӧ '''Лёвич посадму''', кытчӧ пыртісӧ муэсӧ и вӧвлӧм '''Чурак сельсоветісь''' .

Лёвич сельсоветын 2003 воын вӧлісӧ сэтшӧм олан иннэз:
* '''Андронӧв'''
* '''Горки''' (посёлок)
* '''Дедеруй'''
* '''Краснобай'''
* **Лёвич**
* '''Сенин''' 

Кӧркӧся олан иннэз:
* '''Багай''' 
* '''Быкӧв''' 
* '''Кондакӧв''' 
* '''Усь Вум''' 
* '''Цыганӧв''' 
* '''Чертеж''' 
* '''Якунин'''
Лёквож (Исылӧ усян ю)

**Лёквож** — неыджыт ю Перем ладорись Коми кытшын, Иньваӧ усян Исывлӧн шульга вож.

Юыслӧн кузяыс – 10 км. Бассейныс – 40 км² ыжда. 

Ваыс кынмӧ октяб помын, а оссьӧ – апрель помын. 

Одзжык ю дорын вӧлі посёлок Лёквож.

## Ӧшмӧссэз
* География Коми-Пермяцкого автономного округа. Пермь, 1992. ISBN 5-7625-0162-0.
* Коми-Пермяцкий национальный округ. Москва-Ленинград, 1948. 
* Кривощекова-Гантман, А. С. Собрание сочинений в 2 томах. Т. 2. Ономастика. Пермь, 2006. ISBN 5-85218-288-5
Мӧс

**Мӧс** () — горт пода, горт ӧшкалӧн иньпӧв. Отир вӧдитӧны мӧссэз йӧлыс понда.

Горт ӧшкаыс (а сыкӧт и мӧсыс) лоӧ нимӧтчиссез классісь, вожьясянгыжаэз чукӧрись, кыксюраэз котырись, ӧшкаэз субкотырись,  быльнӧй ӧшкаэз увтырись, вӧй ӧшкалӧн пӧлӧс.

## Видзӧтӧ сідзжӧ
* Ӧшка, пороз — айпӧв мӧс.
* Кукань — мӧс пиян.